שיחה:הפולמוס ההיסטוריוגרפי על מותו של ג'יימס קוק

message: אני חושב שצריך שם אחר לערך, אבל גם נשארים עם משהו כזה, אז בעברית צחה צ"ל "על אודות מותו", ואפשר פשוט "על מותו". אבל לא "אודות מותו". ‏Harel‏ • שיחה 14:08, 5 במאי 2008 (IDT)
replies: text: "על אודות"? זו לא כפילות? עידו • שיחה 14:11, 5 במאי 2008 (IDT)
replies: text: :לך אל הבלשנים. אודות הוא שם עצם שמשמעו "קורות" או "תולדות". ולכן - על אודות. נכון שבשפת הדיבור מקצרים לא פעם והפכו את אודות למילת יחס, אבל זו שגיאה. עדיף פשוט "על". ‏Harel‏ • שיחה 14:12, 5 במאי 2008 (IDT)
replies: text: ::הסתמכתי על זה: תאוריית הקשר אודות זיוף הנחיתה על הירח. אם רוצים לשנות אין לי שום בעיה אני בלשן קטן מאד. אבל שיהיה אחיד. Ranbar - שיחה 14:33, 5 במאי 2008 (IDT)
replies: text: :::אני בעד "על" בשני המקרים. סחתיין על הערך. דב ט. - שיחה 21:02, 5 במאי 2008 (IDT)
ראו גם את שיחה: על אודות האדריכלות. במקרה הזה אני חושב שעדיף "על" וזהו. השמח בחלקו  (-: 21:55, 5 במאי 2008 (IDT)
אמנם יש היפר-פדנטים שמקפידים לטעון שרק הביטוי "על אודות" הוא כשר, בעוד "אודות" סתם הוא פסול. פעם התרגזתי וקיבצתי מקורות רבים שכותבים את המילה אודות בפני עצמה, להוציא מלב הקופאים על שמריהם, שאינם מוכנים לקבל שום שינוי בשפה:
ממדרש אגדה:
כמעשה שנהיה בשומרון אודות האשה אשר צעקה אל יהורם בן אחאב מלך ישראל 
ומתשובות הגאונים:
ואמרו אודות הפסלות ארבעין בכתפיה וכשר 
והשאלה אודות ראובן ורחל במה שהלוה לה וכל הספור 
ומסידור רש"י:
ומשלים אודות החינוך עד למלאות בעסק הנרות בשילהי חנוכה
בפתחי תשובה:
עיין בתשובת ח"ס סימן ע' שנשאל אודות דם שחיטה שנקרש 
משנה ברורה:
ועיין לקמן בסימן נ"ט סעיף ד' בבה"ל שם מה שכתבנו אודות זה  
שו"ת ריב"ש:
שאלוהו על ענין בת סוסן, אודות הקדושין 
שו"ת אור זרוע:
אודות ר' נפתלי שתפס את חתנו בידי גוים 
שו"ת מהרי"ל:
אודות קדיש יתום ששאלתם מנהג 
תרומת הדשן:
אשר שאלת על דבר הדליקה גם אודות הרכיבה בשבת 
שו"ת רב פעלים:
וראיתי להגאון ח"ס בא"ח סי' ל"א, שנשאל אודות ביהכנ"ס 
שו"ת אפרקסתא דעניא:
ואיישר חילי' על כי הזכירני אודות הפרשה של תפלין 
שו"ת עזרת כהן (הרב קוק):
שהרי כתב שם אודות דוד ב"ר אשר אנשל גינצבורג 
שות קול מבשר
שכבר עבר זמן רב יותר משבע שנים שלא נשמע כלום אודות הבעל 
שו"ת שרידי אש:
אשר כבר באנו בכתובים אדות זה כמה פעמים 
שו"ת אגרות משה:
ודאי שכשאנו דנין אודות חצי זה 
שו"ת ציץ אליעזר:
שהשיב אודות עישון בביהמ"ד ובית הכנסת 
שו"ת יביע אומר:
נשאלתי אודות מה שנהגו פה מצרים לעשות המילה אחר הצהרים 
ובספרות החול:
י"ל פרץ:
שמדבּר אני אודות סחר-הנפשות שהתפרץ בארץ
אורי ניסן גנסין:
ראשית דבר, יחֵל לבאר לנו את דעתו אודות הגן-עדן
שלום עליכם:
אני יושב לי למולו על כיסא-עור ונכנס עם קרפה בשיחה ארוכה אודות עור
יוסף ויתקין:
אודות פשיטת הרגל של הישוב הקטן שומעים אנו מכל עברים
דוד פרישמן:
והדברים אשר סיפרו אודות הנער היה נפלאים וזרים
נפתלי הרץ אימבר:
קדוש החדש היה לאות בין החברות אשר תחת מסוה אמונה דברו אודות המרד
אליעזר בן יהודה (!):
אומר אבי הליטריות במאמרו אודות לשון צרפתית ב'מילון הפילוסופי'
מנדלי מוכר ספרים:
ואגב להתודע שם אודות אנשים ידועים, שהיה לנו צורך בהם לעניננו
ש' בן ציון:
שהתחיל מדבר עמו בגלוי אודות השידוך
דוד - שיחה 00:32, 7 במאי 2008 (IDT)

text: אכן, במקורות זהו ביטוי נפוץ, השאלה היא איך נהוג בשפה העברית. Rex - שיחה 04:49, 11 במאי 2008 (IDT)

message: לפי דעת אובייסקרה, שגרם לשינוי בהתייחסותם של הילידים? נראטיב נראטיב - בכל זאת תנו קצת עובדות או "עובדות". דב ט. - שיחה 21:58, 5 במאי 2008 (IDT)
replies: text: הטענה המרכזית היא שקוק הפך מפרוספרו - לבן נדיב לקורץ - לבן משוגע. הוא-עצמו וחבריו האליהו אותו ולא הילידים ומאיש אציל הוא נהפך לרודן עצבני. Ranbar - שיחה 22:12, 5 במאי 2008 (IDT)
thread_title:  מה עשה קוק